

**KROVIMO KRANO (HIDROMANIPULIATORIAUS) OPERATORIAUS MODULINĖ PROFESINIO MOKYMO PROGRAMA**

*(Programos pavadinimas)*

Programos valstybinis kodas ir apimtis mokymosi kreditais:

T32104108 – programa, skirta tęstiniam profesiniam mokymui, 20 mokymosi kreditų

Kvalifikacijos pavadinimas – savaeigio strėlinio krano operatorius

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti:

T32104108 – pagrindinis išsilavinimas

Reikalavimai profesinei patirčiai ir stojančiajam *–* ne jaunesnis kaip 18 metų amžius ir C1 arba C kategorijos transporto priemonių vairuotojo pažymėjimas arba TR1 traktorininko kategorijos pažymėjimas

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

# 1. PROGRAMOS APIBŪDINIMAS

**Programos paskirtis.** Krovimo krano (hidromanipuliatoriaus) operatoriaus modulinė profesinio mokymo programa skirta kvalifikuotam savaeigio strėlinio krano operatoriui parengti, kuris gebėtų organizuoti darbus krano darbo zonoje ir eksploatuoti krovimo kraną (hidromanipuliatorių).

**Būsimo darbo specifika.**

Darbas reikalauja fizinės ištvermės, atidumo, susikaupimo.

Savaeigio strėlinio krano operatoriaus darbo priemonė yra krovimo kranas (hidromanipuliatorius).

Savaeigio strėlinio krano operatorius savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, aplinkosaugos reikalavimais.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis\*** | | | | | |
| **Bendrieji moduliai\*** | | | | | |
| **Kvalifikaciją sudarančioms kompetencijoms įgyti skirti moduliai (iš viso 15 mokymosi kreditų)** | | | | | |
| *Privalomieji (iš viso 15 mokymosi kreditų)* | | | | | |
| 310410008 | Darbų organizavimas krano darbo zonoje | III | 5 | Taikyti teisės aktų reikalavimus organizuojant saugų darbą kėlimo kranais. | Paaiškinti darbo kėlimo kranais reikalavimus.  Apibūdinti krano operatoriaus teises, pareigas ir atsakomybes.  Apibūdinti pavojingų darbų organizavimo principus.  Paaiškinti nelaimingų atsitikimų ir profesinių ligų prevencijos priemones.  Imtis atitinkamų veiksmų atsidūrus avarinėje situacijoje. |
| Organizuoti saugų krovinių kabinimą ir perkėlimą. | Apibūdinti krovinių kabinimo įrangą ir jos tinkamą eksploatavimą.  Paaiškinti tinkamo krovinių užkabinimo, reguliavimo ir atkabinimo principus. |
| 310410011 | Krovimo krano (hidromanipuliatoriaus) eksploatavimas | III | 10 | Valdyti krovimo kraną (hidromanipuliatorių). | Paaiškinti krovimo krano (hidromanipuliatoriaus) pagrindinius techninius duomenis, konstrukciją, jo įrenginius bei veikimo principą.  Įvertinti rizikos veiksnius krovimo krano (hidromanipuliatoriaus) darbo zonoje.  Pastatyti krovimo kraną (hidromanipuliatorių) pagal reikalavimus.  Patikrinti krovimo krano (hidromanipuliatoriaus) veikimą.  Eksploatuoti krovimo kraną (hidromanipuliatorių) pagal reikalavimus. |
| Vykdyti pakrovimo, iškrovimo ir montavimo darbus krovimo kranu (hidromanipuliatoriumi). | Suprasti stropuotojo perduodamus žodinius pranešimus ar ženklus rankomis.  Įvardyti krovinių rūšis ir įvertinti krovinio svorį.  Apžiūrėti ir parinkti kėlimo reikmenis.  Atlikti kėlimo operacijas (pakrovimo ir iškrovimo darbus).  Atlikti konstrukcijų kėlimą, vykdant montavimo darbus krovimo kranu (hidromanipuliatoriumi).  Užtikrinti saugų krovinių krovimą ir sandėliavimą. |
| **Pasirenkamieji moduliai\*** | | | | | |
| **Baigiamasis modulis (iš viso 5 mokymosi kreditai)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas yra integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis\*** | | | | |
| **Bendrieji moduliai\*** | | | | |
| **Kvalifikaciją sudarančioms kompetencijoms įgyti skirti moduliai (iš viso 15 mokymosi kreditų)** | | | | |
| *Privalomieji (iš viso 15 mokymosi kreditų)* | | | | |
| 310410008 | Darbų organizavimas krano darbo zonoje | III | 5 | *Netaikoma.* |
| 310410011 | Krovimo krano (hidromanipuliatoriaus) eksploatavimas | III | 10 | *C1 arba C kategorijos transporto priemonių vairuotojo pažymėjimas arba TR1 traktorininko kategorijos pažymėjimas.* |
| **Pasirenkamieji moduliai\*** | | | | |
| **Baigiamasis modulis (iš viso 5 mokymosi kreditai)** | | | | |
| 3000002 | Įvadas į darbo rinką | III | 5 | *Baigti visi savaeigio strėlinio krano operatoriaus kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas yra integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Parašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinę terminiją. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą, elektroninį laišką užsienio kalba.  Vartoti pagrindinius terminus, susijusius su darbu naudojant kėlimo kranus užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Atlikti svorio, kiekio ir tūrio skaičiavimus.  Naudotis ryšio ir komunikacijos priemonėmis. |
| Skaitmeninė kompetencija | Pildyti kompiuteriu dokumentus.  Atlikti informacijos paiešką internete.  Rinkti, apdoroti ir saugoti reikalingą darbui informaciją. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Organizuoti savo mokymąsi.  Pritaikyti turimas žinias ir gebėjimus dirbant individualiai ir kolektyve. |
| Pilietiškumo kompetencija | Valdyti savo psichologines būsenas, pojūčius ir savybes.  Spręsti psichologines krizines situacijas.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje  Padėti aplinkiniams, kada jiems reikia pagalbos  Dirbti savarankiškai, planuoti savo laiką. |
| Kultūrinio sąmoningumo ir raiškos kompetencija | Pažinti įvairių šalies regionų tradicijas ir papročius.  Pažinti įvairių šalių kultūrinius skirtumus. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – savaeigio strėlinio krano operatorius, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (0 mokymosi kreditų)*  – | *Įvadinis modulis (0 mokymosi kreditų)*  – |
| *Bendrieji moduliai (0 mokymosi kreditų)*  – | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  *-* | *Kvalifikaciją sudarančioms kompetencijoms įgyti skirti moduliai (iš viso 15 mokymosi kreditų)*  Darbų organizavimas krano darbo zonoje, 5 mokymosi kreditai  Krovimo krano (hidromanipuliatoriaus) eksploatavimas, 10 mokymosi kreditų |
| *Pasirenkamieji moduliai (0 mokymosi kreditų)*  *–* | *Pasirenkamieji moduliai (0 mokymosi kreditų)*  *–* |
| *Baigiamasis modulis (iš viso 5 mokymosi kreditai)*  *–* | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

Nėra.

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Darbų organizavimas krano darbo zonoje“**

|  |  |  |
| --- | --- | --- |
| Valstybinis kodas | 310410008 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Taikyti teisės aktų reikalavimus organizuojant saugų darbą kėlimo kranais. | 1.1. Paaiškinti darbo kėlimo kranais reikalavimus. | **Tema. *Teisės aktai, reglamentuojantys darbuotojų saugą ir sveikatą, darbą kėlimo kranais***   * Lietuvos Respublikos darbuotojų saugos ir sveikatos įstatymas * Lietuvos Respublikos potencialiai pavojingų įrenginių priežiūros įstatymas * Kėlimo kranų naudojimo taisyklės * Techninis reglamentas „Mašinų sauga“ * Saugos ir sveikatos taisyklės statyboje DT 5-00 * Techninis reglamentas „Kėlimo reikmenys. Sertifikavimas ir ženklinimas“ * Saugos eksploatuojant elektros įrenginius taisyklės * Rizikos vertinimo bendrieji nuostatai * Saugos ir sveikatos apsaugos ženklų naudojimo darbovietėse nuostatai |
| 1.2. Apibūdinti krano operatoriaus teises, pareigas ir atsakomybes. | **Tema.** ***Darbuotojų, dirbančių su kranu, atsakomybės***   * Kėlimo įrenginių priežiūros meistras * Kėlimo kranų darbo vadovas * Krano operatorius * Krovinių kabinėtojas (stropuotojas) * Kėlimo kranų elektrikas * Kėlimo įrenginių šaltkalvis-montuotojas   **Tema.** ***Kranų darbų vykdymo reikalavimai***   * Krano operatoriaus veiksmai prieš darbo pradžią * Krano operatoriaus veiksmai darbo metu * Krano operatoriaus veiksmai darbo pabaigoje * Veiksmai ypatingais atvejais |
| 1.3. Apibūdinti pavojingų darbų organizavimo principus. | **Tema.** ***Pavojų identifikavimas ir darbų atlikimo organizavimas***   * Pavojų identifikavimas * Darbuotojų mokymas saugiai atlikti jiems pavestus darbus * Krano operatoriaus saugaus patekimo į darbo vietą reikalavimai ir naudojamos priemonės * Darbų su kranais organizavimo tvarka * Paskyra–leidimas, jos išdavimo tvarka * Krano pastatymas prie iškasų ir šlaitų bei elektros oro linijų |
| 1.4. Paaiškinti nelaimingų atsitikimų ir profesinių ligų prevencijos priemones. | **Tema.** ***Nelaimingi atsitikimai ir profesinės ligos***   * Nelaimingų atsitikimų ir avarijų priežastys dirbant kėlimo mašinomis * Nelaimingų atsitikimų ir profesinių ligų prevencija * Rizikos vertinimas |
| 1.5. Imtis atitinkamų veiksmų atsidūrus avarinėje situacijoje. | **Tema.** ***Gaisrinė sauga***   * Gaisrinės saugos pagrindiniai reikalavimai * Pirminių gaisro gesinimo priemonių naudojimas ir priežiūra * Veiksmai gaisro atveju * Veiksmai evakuacijos atveju   **Tema.** ***Elektrosauga***   * Elektros srovės poveikis žmogui * Saugos eksploatuojant elektros įrenginius taisyklės * Apsaugos nuo elektros poveikio priemonės ir būdai * Įžeminimas   **Tema.** ***Pirmosios pagalbos teikimas***   * Veiksmai nelaimingo atsitikimo atveju * Pirmoji pagalba (kraujavimo stabdymas, kaulų lūžiai, stuburo sužalojimas, nudegimas, nušalimas, saulės ir šilumos smūgis, smegenų sutrenkimas, defibriliatorius ir jo panaudojimo galimybės, įkandimai, pradinis gaivinimas)   **Tema.** ***Kranų avarijos***   * Dažniausios kranų avarijų priežastys * Veiksmai kranų avarijų atvejai |
| 2. Organizuoti saugų krovinių kabinimą ir perkėlimą. | 2.1. Apibūdinti krovinių kabinimo įrangą ir jos tinkamą eksploatavimą. | **Tema.** ***Krovinių kabinimo ir kėlimo įtaisai***   * Krano kablio pakaba * Griebtuvas (greiferis) * Elektros magnetas, vakuuminis griebtuvas * Stropai * Traversos * Griebtuvai * Tara   **Tema.** ***Stropų rūšys ir tipai***   * Plieninių vielinių lynų stropai * Grandininiai stropai * Tekstiliniai (juostiniai, virviniai) stropai * Stropų žyminės plokštelės, etiketės * Stropų parinkimas * Stropų tinkamumo naudoti nustatymas * Stropų naudojimas nepalankioje aplinkoje * Gamintojo teikiama informacija apie stropo naudojimą ir techninę priežiūrą |
| 2.2. Paaiškinti tinkamo krovinių užkabinimo, reguliavimo ir atkabinimo principus. | **Tema.** ***Pasiruošimas kelti krovinį***   * Krovinio masė * Svorio centras ir stabilumas * Krovinių stropavimo schemos * Krovinio kėlimo reikmenų tinkamumo naudoti įvertinimas * Krovinio užkabinimo būdai * Krovinių kabinimo ir kėlimo įtaisų parinkimas, jų techninės būklės patikrinimas   **Tema.** ***Užkabinto krovinio reguliavimas ir atkabinimas***   * Veiksmai prieš krovinio kėlimą * Bandomasis kėlimas * Krovinio reguliavimas * Apkrovos simetrija * Signalizavimas * Krovinių sandėliavimo schemos * Konstrukcijų montavimas * Krovinių vartymo būdai * Krovinių padavimas per angas * Atvejai, kada darbams privalo vadovauti kėlimo kranų darbo vadovas * Transporto priemonių pakrovimas ir iškrovimas * Krovinių perkėlimas keliais kranais * Darbas su kranais šalia elektros perdavimo linijų apsauginės zonos |
| Mokymosi pasiekimų vertinimo kriterijai | Paaiškinti darbo kėlimo kranais reikalavimai. Apibūdintos krano operatoriaus teisės, pareigos ir atsakomybės. Apibūdinti pavojingų darbų organizavimo principai. Paaiškintos nelaimingų atsitikimų ir profesinių ligų prevencijos priemonės. Pademonstruotos žinios, kokių reikia imtis veiksmų atsidūrus avarinėje situacijoje ir gaisro atveju. Apibūdinta krovinių kabinimo įranga ir jos tinkamas eksploatavimas. Paaiškinti tinkamo krovinių užkabinimo, reguliavimo ir atkabinimo principai. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Lietuvos Respublikos potencialiai pavojingų įrenginių priežiūros įstatymas * Kėlimo kranų naudojimo taisyklės * Techninis reglamentas „Mašinų sauga“ * Saugos ir sveikatos taisyklės statyboje DT 5-00 * Techninis reglamentas „Kėlimo reikmenys. Sertifikavimas ir ženklinimas“ * Kėlimo kranų gamintojų techniniai ir eksploatavimo dokumentų pavyzdžiai * Saugos ir sveikatos apsaugos ženklų naudojimo darbovietėse nuostatai   *Mokymo(si) priemonės:*   * Vaizdinės priemonės, plakatai, schemos, video medžiaga | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta kranu, kroviniais, krovinių kėlimo ir kabinimo įtaisai. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kompetenciją dirbti kėlimo įrenginių priežiūros meistru;  3) inžinerijos mokslų ar technologijos mokslų studijų krypčių grupės (ar lygiavertį) išsilavinimą ir profesinę patirtį modulio kompetencijas atitinkančioje veiklos srityje.  Darbuotojų saugos ir sveikatos temas gali mokyti, turintis kompetenciją dirbti darbuotojų saugos ir sveikatos specialistu visų ekonominės veiklos rūšių įmonėse. | |

**Modulio pavadinimas – „Krovimo krano (hidromanipuliatoriaus) eksploatavimas“**

|  |  |  |
| --- | --- | --- |
| Valstybinis kodas | 310410011 | |
| Modulio LTKS lygis | III | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai (jei taikoma) | C1 arba C kategorijos transporto priemonių vairuotojo pažymėjimas arba TR1 traktorininko kategorijos pažymėjimas | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Valdyti krovimo kraną (hidromanipuliatorių). | 1.1. Paaiškinti krovimo krano (hidromanipuliatoriaus) pagrindinius techninius duomenis, konstrukciją, jo įrenginius bei veikimo principą. | **Tema.** ***Krovimo krano (hidromanipuliatoriaus) konstrukcija***   * Krovimo krano (hidromanipuliatoriaus) pagrindiniai techniniai duomenys, krovimo konstrukcija * Trišakio krano (vožtuvo) konstrukcija, išleidžiamosios atramos, kolonos ir posūkio įrenginys, strėlės ir rotatoriaus įrenginys * Krovimo krano (hidromanipuliatoriaus) keičiamieji kėlimo reikmenys * Krano darbo režimai   **Tema.** ***Hidraulinės mašinos, įrenginiai***   * Hidraulinės mašinos, įrenginiai, jų veikimo principai * Hidraulinių pavarų elementai ir įrenginiai * Krovimo krano (hidromanipuliatoriaus) techninė dokumentacija * Krovimo krano (hidromanipuliatoriaus) valdymo pultas |
| 1.2. Įvertinti rizikos veiksnius krovimo krano (hidromanipuliatoriaus) darbo zonoje. | **Tema.** ***Rizikos veiksnių krovimo krano (hidromanipuliatoriaus) darbo zonoje ir atliekant darbus su krovimo kranu (hidromanipuliatoriumi) vertinimas***   * Darbas krovimo kranu (hidromanipuliatoriumi) elektros tiekimo linijos apsauginėje vietoje * Krano darbo zonos * Kroviniai, kurios draudžiama kelti su krovimo kranu (hidromanipuliatoriumi) * Pavojingų krovinių perkėlimas su krovimo kranu (hidromanipuliatoriumi) * Profesinės rizikos veiksniai dirbant su krovimo kranais (hidromanipuliatoriais) |
| 1.3. Pastatyti krovimo kraną (hidromanipuliatorių) pagal reikalavimus. | **Tema.** ***Krovimo krano (hidromanipuliatoriaus) pastatymas***   * Krovimo krano (hidromanipuliatoriaus) pastatymo reikalavimai * Krovimo krano (hidromanipuliatoriaus) stovumas * Veiksniai, turintys įtakos krovimo krano (hidromanipuliatoriaus) pastatymui * Krovimo krano (hidromanipuliatoriaus) pastatymas darbo vietoje |
| 1.4. Patikrinti krovimo krano (hidromanipuliatoriaus) veikimą. | **Tema.** ***Krovimo krano (hidromanipuliatoriaus) veikimo patikra***   * Krovimo krano (hidromanipuliatoriaus) naudojimo taisyklės * Krano judesiai, nurodyti krovimo krano (hidromanipuliatoriaus) naudojimo instrukcijoje * Krovimo krano (hidromanipuliatoriaus) patikrinimas jį apžiūrint, tuščia eiga išbandant pagrindinius jo mechanizmus ir perkeliant lengvą krovinį |
| 1.5. Eksploatuoti krovimo kraną (hidromanipuliatorių) pagal reikalavimus. | **Tema.** ***Krovimo krano (hidromanipuliatoriaus) techninė patikra***   * Vizualus vertinimas ar kranas yra tinkamas naudoti * Krovimo kranų (hidromanipuliatoriaus) defektai, gedimai ir jų priežastys * Detalių dilimo priklausomybė nuo krano darbo laiko * Krano nuolatinė priežiūra ir remontas   **Tema.** ***Krovimo krano (hidromanipulaitoriaus) priežiūros ir remonto dokumentacija***   * Krovimo krano (hidromanipuliatoriaus) priežiūros dokumentacija, jos pildyms ir saugojimas * Krovimo krano (hidromanipuliatoriaus) remontų apskaitos dokumentacija, jos pildymas   **Tema.** ***Krovimo krano (hidromanipuliatoriaus) priežiūra***   * Krovimo krano (hidromanipuliatoriaus) kasdieninė (kaspamaininė) priežiūra * Periodinė ir sezoninė techninės būklės priežiūra * Krano detalių, mazgų ir krovinių kabinimo įtaisų leistinos nudilimo normos, defektavimas, brokavimas ir remontas * Dažniausisi pasitaikantys krovimo krano (hidromanipuliatoriaus) gedimai   **Tema.** ***Krovimo kranų (hidromanipuliatoriaus) eksploatavimas***   * Krovimo krano (hidromanipuliatoriaus) eksploatavimo reikalavimai * Krovimo krano (hidromanipuliatoriaus) naudojimo instrukcija * Važiavimas krovimo kranu (hidromanipuliatoriumi) automobilių keliais |
| 2. Vykdyti pakrovimo, iškrovimo ir montavimo darbus krovimo kranu (hidromanipuliatoriumi). | 2.1. Suprasti stropuotojo perduodamus žodinius pranešimus ar ženklus rankomis. | **Tema.** ***Pasikeitimo informacijos tarp stropuotojo ir krano operatoriaus pagrindiniai ženklai***   * Pasikeitimo informacijos tarp stropuotojo ir krano operatoriaus * Darbuotojų saugos ir sveikatos instrukcijų reikalavimai * Stropuotojo ir krano operatoriaus pareiginės, saugos ir sveikatos instrukcijos * Signalizuotojo skyrimo tvarka |
| 2.2. Įvardyti krovinių rūšis ir įvertinti krovinio svorį. | **Tema.** ***Krovinio įvertinimas***   * Krovinių ženklinimas * Krovinių svorio nustatymas * Krovinio gabaritų, svorio, svorio centro įvertinimas * Krovinių rūšys, jų stropavimo schemos * Reikalavimai patikimam krovinių aprišimui ir užkabinimui, saugiam perkėlimui, gabenimui ir nuleidimui |
| 2.3. Apžiūrėti ir parinkti kėlimo reikmenis. | **Tema.** ***Krovinių kabinimo ir kėlimo įrangos būklės vertinimas***   * Kabliai, stropai, traversos, tara, griebtuvai * Krovinių kabinimo ir kėlimo įranga, jos naudojimas ir brokavimas * Stropavimo schemos |
| 2.4. Atlikti kėlimo operacijas (pakrovimo ir iškrovimo darbus). | **Tema.** ***Pakrovimo ir iškrovimo darbai***   * Krovinių kėlimas esant didžiausiajam ir mažiausiajam strėlės siekiui * Didžiausioji ir mažiausioji apkrova * Automobilių, pusvagonių, platformų pakrovimo ir iškrovimo darbų organizavimas * Pavojingų, nestandartinių krovinių pakrovimas ir iškrovimas * Ilgų ir didelių gabaritų krovinių bei krovinių, artimų krano keliamajai galiai, kėlimas * Rąstų pakrovimas ir iškrovimas |
| 2.5. Atlikti konstrukcijų kėlimą, vykdant montavimo darbus krovimo kranu (hidromanipuliatoriumi). | **Tema.** ***Konstrukcijų montavimas***   * Konstrukcijų montavimo darbai krovimo kranu (hidromanipuliatoriumi) * Krovinių svorio nustatymas * Krovimo krano (hidromanipuliatoriaus) veikimo pavojingos zonos * Sąlygos kai draudžiama dirbti krovimo kranu (hidromanipuliatoriumi) * Kėlimas mažinant krovinio svyravimą * Darbų technologijos (vykdymo) projektas, technologinės kortelės, darbo brėžiniai, schemos, statybos montavimo darbų vykdymo ypatumai |
| 2.6. Užtikrinti saugų krovinių krovimą ir sandėliavimą. | **Tema.** ***Krovinių krovimas ir sandėliavimas***   * Krovinių pakrovimas į transporto priemonę * Krovinių iškrovimas į sandėliavimo vietą * Krovinių sandėliavimas * Krovinių saugojimas lauko aikštelėje * Sandėliavimo vietų tipai * Sandėliavimo vietos paruošimas * Krovinių sandėliavimo schemos |
| Mokymosi pasiekimų vertinimo kriterijai | Paaiškinti krovimo krano (hidromanipuliatoriaus) pagrindiniai techniniai duomenys, konstrukcija, jo įrenginiai bei veikimo principas. Įvertinti rizikos veiksniai krovimo krano (hidromanipuliatoriaus) darbo zonoje ir atliekant darbus su krovimo kranu (hidromanipuliatoriumi). Krovimo kranas (hidromanipuliatorius) pastatytas pagal reikalavimus. Patikrintas krovimo krano (hidromanipuliatoriaus) veikimas. Krovimo kranas (hidromanipuliatorius) eksploatuotas pagal reikalavimus. Apibūdintas krovimo krano (hidromanipuliatoriaus) techninės patikros organizavimas. Apibūdinti krovimo krano (hidromanipuliatoriaus) remonto darbai. Apibūdinti pildomi krovimo krano (hidromanipuliatoriaus) priežiūros dokumentai. Suprasti pasikeitimo informaciją tarp stropuotojo ir krano operatoriaus ženklai. Įvardytos krovinių rūšys ir įvertintas krovinys. Apžiūrėti ir parinkti kėlimo reikmenys. Atlikti pakrovimo ir iškrovimo darbai krovimo kranu (hidromanipuliatoriumi) laikantis darbuotojų saugos ir sveikatos reikalavimų. Atlikti konstrukcijų kėlimo, vykdant montavimo darbus, darbai krovimo kranu (hidromanipuliatoriumi). Pademonstruotas saugus krovinių krovimas ir sandėliavimas laikantis krovinių sandėliavimo schemų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Kėlimo kranų naudojimo taisyklės * Krovimo krano (hidromanipuliatoriaus) gamintojo parengti naudotojo vadovai ir instrukcijos * Hidraulinių mašinų, įrenginių, įrankių naudojimo instrukcijos * Krovimo krano (hidromanipuliatoriaus) gamintojo techniniai ir eksploatavimo dokumentų pavyzdžiai * Saugos ir sveikatos apsaugos ženklų naudojimo darbovietėse nuostatai   *Mokymo(si) priemonės:*   * Vaizdinės priemonės, plakatai, schemos, video medžiaga | |
| Reikalavimai teorinio ir praktinio mokymo vietai | Klasė ar kita mokymuisi pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta krovimo kranu (hidromanipuliatorimi), kroviniais, krovinių kėlimo ir kabinimo įtaisais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kompetenciją dirbti kėlimo įrenginių priežiūros meistru;  3) kompetenciją valdyti (naudoti) hidraulinį krovimo kraną ir 1 metų krovimo kranų valdymo profesinę patirtį arba inžinerijos mokslų ar technologijos mokslų studijų krypčių grupės (ar lygiavertį) išsilavinimą ir profesinę patirtį modulio kompetencijas atitinkančioje veiklos srityje.  Darbuotojų saugos ir sveikatos temas gali mokyti, turintis kompetenciją dirbti darbuotojų saugos ir sveikatos specialistu visų ekonominės veiklos rūšių įmonėse. | |

**6.3. PASIRENKAMIEJI MODULIAI**

*Nėra.*

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | III |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas savaeigio strėlinio krano operatoriaus kvalifikaciją sudariančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kompetenciją dirbti kėlimo įrenginių priežiūros meistru;  3) kompetenciją valdyti (naudoti) hidraulinį krovimo kraną ir 1 metų krovimo kranų valdymo profesinę patirtį arba inžinerijos mokslų ar technologijos mokslų studijų krypčių grupės (ar lygiavertį) išsilavinimą ir krovimo kranų valdymo ar eksploatavimo profesinę patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 1 metų hidraulinių krovimo kranų valdymo profesinę patirtį. |